CELEX: 52010PC0529
Language: mt
Date: 2010-10-01
Title: Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2009/027 NL/Noord Brabant u Zuid Holland Diviżjoni 18 mill-Pajjiżi l-Baxxi)

|

52010PC0529

Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2009/027 NL/Noord Brabant u Zuid Holland Diviżjoni 18 mill-Pajjiżi l-Baxxi)  /* COM/2010/0529 final */  

	[pic] | IL-KUMMISSJONI EWROPEA |Brussel 1.10.2010KUMM(2010) 529 finaliProposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2009/027 NL/Noord Brabant u Zuid Holland Diviżjoni 18 mill-Pajjiżi l-Baxxi)MEMORANDUM TA’ SPJEGAZZJONIIl-Punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[1] jippermetti l-mobilizzazzjoni tal-Fond Ewropew ta' Aġġustament għall-Globalizzazzjoni (European Globalisation Adjustment Fund, EGF) fil-limitu massimu annwali ta' EUR 500 miljun, minbarra mill-intestaturi rilevanti tal-qafas finanzjarju.Ir-regoli applikabbli għall-kontributi mill-EGF huma stipulati fir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[2].Fit-30 ta' Diċembru 2009, il-Pajjiżi l-Baxxi bagħtu l-applikazzjoni EGF/2009/027 NL/Noord Brabant u Zuid Holland Diviżjoni 18, għal kontribut finanzjarju mill-EGF, wara li diversi persuni sfaw bla xogħol f'70 intrapriża li joperaw fid-Diviżjoni 18 tar-Reviżjoni 2 tan-NACE[3] (stampar u riproduzzjoni ta’ midja rreġistrata) f'żewġ reġjuni kontigwi fin-NUTS II, Noord Brabant (NL41) u Zuid Holland (NL33) fil-Pajjiżi l-Baxxi.Din l-applikazzjoni hija parti minn pakkett ta' sitt applikazzjonijiet interrelatati, li kollha jikkonċernaw is-sensji fi tmien reġjuni differenti tan-NUTS II fil-Pajjiżi l-Baxxi f'intrapriżi li joperaw fis-settur tal-grafika, li l-attivitajiet tagħhom huma kklassifikati skont żewġ Diviżjonijiet differenti tar-Reviżjoni 2 tan-NACE, jiġifieri Diviżjoni 18 (stampar u riproduzzjoni ta’ midja rreġistrata) u Diviżjoni 58 (attivitajiet ta' pubblikazzjoni).Wara analiżi bir-reqqa ta' din l-applikazzjoni, il-Kummissjoni kkonkludiet skont l-Artikolu 10 tar-Regolament (KE) Nru 1927/2006, li l-kundizzjonijiet għal kontribut finanzjarju skont dan ir-Regolament huma sodisfatti.SOMMARJU TAL-APPLIKAZZJONI U L-ANALIŻIDejta ewlenija:Nru ta’ referenza tal-EGF EGF/2009/027Stat Membru Il-Pajjiżi l-BaxxiArtikolu 2 (b)Intrapriżi kkonċernati 70Ir-Reġjuni NUTS II Noord Brabant (NL41) u Zuid Holland (NL33)Diviżjoni tar-Reviżjoni 2 tan-NACE 18 (stampar u riproduzzjoni ta’ midja rreġistrata)Perjodu ta’ referenza mill-1/4/2009 sad-29/12/2009Data ta' bidu għas-servizzi personalizzati 1/4/2009Data tal-applikazzjoni 30/12/2009Sensji matul il-perjodu ta' referenza: 821Ħaddiema li ngħataw is-sensja li se jingħataw appoġġ 821Servizzi personalizzati: baġit f'EUR 4 268 348Nefqa għall-implimentazzjoni tal-EGF[4]: baġit f'EUR 177 848Nefqa f'% għall-implimentazzjoni tal-EGF 4 %Baġit totali f'EUR 4 446 196Kontribut tal-EGF f'EUR (65 %) 2 890 0271. L-applikazzjoni tressqet quddiem il-Kummissjoni fit-30 ta’ Diċembru 2009 u ġiet issupplimentata b'tagħrif addizzjonali sal-11 ta’ Mejju 2010.2. L-applikazzjoni tissodisfa l-kundizzjonijiet ta' intervent mill-EGF kif stabbilit fl-Artikolu 2(b) tar-Regolament (KE) Nru 1927/2006, u tressqet fil-limitu ta' żmien ta' 10 ġimgħat imsemmi fl-Artikolu 5 ta' dak ir-Regolament.Ir-rabta bejn is-sensji u l-bidliet strutturali ewlenin fl-andament tal-kummerċ dinji minħabba l-globalizzazzjoni jew il-kriżi finanzjarja u ekonomika globali3. Sabiex tiġi stabbilita r-rabta bejn is-sensji u l-kriżi finanzjarja u ekonomika globali, il-Pajjiżi l-Baxxi jisħqu li l-kriżi ekonomika wasslet għal tnaqqis sostanzjali fit-talba għas-settur tal-istampar u tal-pubblikazzjoni. L-ordnijiet minn setturi ekonomiċi oħra għal materjal stampat ta' pubbliċità, li jirrappreżentaw 35 % tal-fatturat totali tas-settur tal-istampar u tal-pubblikazzjoni, naqsu b'5,6 % bejn l-2008 u l-2009 minħabba tnaqqis tal-baġit għall-midja u attivitajiet ta' pubbliċità bħala konsegwenza tal-kriżi ekonomika. L-applikazzjoni tikkwota diversi eżempji. Fl-industrija tal-kostruzzjoni l-baġit għall-informazzjoni u l-pubbliċità naqas b'36,8 % hekk kif bdiet il-kriżi, fis-settur finanzjarju bi 33,3 % u fl-elettronika għall-konsum bi 30,6 %. Minbarra dan, il-kriżi ekonomika affettwat b'mod negattiv it-talba għal tipi varji ta' materjal stampat ta' pubbliċità: fl-ewwel sitt xhur tal-2009, it-talba għal rivisti popolari naqset bi 18,2 %, għall-gazzetti b'7,5 %, għall-gazzetti kummerċjali mqassma bla ħlas b'16,4 % u għall-rivisti professjonali b'16,5 % meta mqabbla mal-istess perjodu fl-2008.Turija tal-għadd ta’ sensji u konformità mal-kriterji tal-Artikolu 2(b)4. Il-Pajjiżi l-Baxxi ressqu din l-applikazzjoni skont il-kriterji ta' intervent tal-Artikolu 2(b) tar-Regolament (KE) Nru 1927/2006 li jitlob li jkun hemm minn tal-inqas 500 sensja fuq perjodu ta' disa' xhur f'intrapriżi li joperaw fl-istess Diviżjoni tar-Reviżjoni 2 tan-NACE f'reġjun wieħed jew f'żewġ reġjuni kontigwi fil-livell tan-NUTS II fi Stat Membru.5. L-applikazzjoni ssemmi 821 sensja f'70 intrapriża li joperaw fl-istess Diviżjoni tar-Reviżjoni 2 tan-NACE matul il-perjodu ta' referenza ta' disa' xhur mill-1 ta' April 2009 sad-29 ta' Diċembru 2009, li jinsabu kollha fir-reġjuni kontigwi tan-NUTS II, Noord Brabant (NL41) u Zuid Holland (NL33). Mija u sebgħin sensja ġew ikkalkolati skont l-ewwel inċiż u 651 sensja skont it-tieni inċiż tat-tieni paragrafu tal-Artikolu 2 tar-Regolament (KE) Nru 1927/2006.Spjegazzjoni tan-natura mhux prevista ta’ dawn is-sensji6. L-awtoritajiet Olandiżi jargumentaw li l-kriżi finanzjarja u ekonomika u l-impatt tagħha fuq is-settur ma setgħux jiġu previsti. L-applikazzjoni tiddikjara li qabel il-kriżi l-industrija tal-istampar u tal-pubblikazzjoni fil-Pajjiżi l-Baxxi għaddiet minn proċess għali ta' ristrutturar sabiex tkun tista' tibqa' kompetittiva teknikament ma' intrapriżi minn barra l-UE, b'mod partikolari t-Turkija, iċ-Ċina u l-Indja. Is-settur inbidel minn industrija orjentata lejn it-talba għal industrija orjentata lejn il-provvista. Il-kriżi attwali għandha r-riskju li tikkanċella l-benefiċċji tal-investimenti kbar u l-isforzi magħmula mis-settur.Identifikazzjoni tal-intrapriżi li taw is-sensji u l-ħaddiema li se jingħataw appoġġ7. L-applikazzjoni ssemmi total ta' 821 sensja, li huma kollha identifikati għall-għajnuna, fis-70 intrapriżi li ġejjin:Intrapriżi u għadd ta' sensji |Binderij Hexspoor BV | 11 | Drukkerij Groen Thieme Groep, Leiden | 23 |De Budelse BV, Budel | 8 | Drukkerij Sonnenveld Thieme Groep, 's Gravenzande | 5 |Uitgeverij De Geus, Breda | 7 | Drukkerij Stimuka, Rijswijk | 7 |Kon. Broese en Peereboom BV, Breda | 6 | Drukkerij Van Deventer BV, 's Gravenzande | 1 |Pharmalabel BV, Roosendaal | 4 | GPB Thieme Groep, Leiderdorp | 3 |Roto Smeets Groep Brabant 1, Etten-Leur | 93 | Maasgraphic BV, Vlaardingen | 1 |Roto Smeets Groep Brabant 2, Eindhoven | 24 | Offsetdrukkerij C Chevalier BV, HI Ambacht | 6 |Drukkerij Vos vof, Gemert | 5 | Offsetdrukkerij Intercontact BV, Alphen ad Rijn | 1 |Boek en Offset drukkerij Offset service BV, Valkenswaard | 54 | PC Capelle ad IJssel Thieme Groep, Capelle ad Ijssel | 6 |De Kempen Druk AC BV, Eersel | 9 | PC Grafisch Bedrijf BV, Amsterdam | 113 |Drukkerij Boekhoven/Perfect BV, Zevenbergen | 12 | Royal Sense, Rotterdam | 34 |Eefsting Grafische DienstenBV, Oud Gastel | 10 | United graphics Zoetermeer BV, Zoetermeer | 16 |Gestel Printing Company BV, Eindhoven | 50 | Van Geest reclame, Maasdijk ZH | 1 |LC Services BV, 's Hertogenbosch | 44 | Veenmandrukkers, Rotterdam | 6 |Nederlandse Copy Shop BV H/O Ncsrepro, Zevenbergen | 1 | Drukkerij Van Elburg BV, Sassenheim | 2 |Sema BV, Halsteren | 29 | Twigt Grafisch Facilitair, Waddinxveen | 6 |Stams Binderij BV, Nieuwkuijk | 4 | BV Zuidhollandse Cartonnagefabriek, Delft | 9 |TDN Textieldrukkerij Neunen VOF, Neunen | 1 | Bosboom Binders BV, 's Gravenhage | 57 |Van Son Media BV, Son | 10 | CW textielbewerkers BV, NIeuwkoop | 9 |De Heer CF Van Breemen H/O Cool Gray, Geldrop | 2 | De Heer WH Bakker H/O Drukkerij Rheinwaard, Lekkerkerk | 2 |De Heer MJH ZodenkampH/O Emzet, Breda | 1 | Dorgelo BV, Waddinxveen | 9 |Digitaledrukker BV, Eindhoven | 3 | Younit 1 BV, Katwijk Zh | 9 |Drukkerij De Regenboog BV, 's Hertogenbosch | 1 | Boekbinderij Mosmans BVn, Pijnakker | 2 |Drukkerij Leto BV, Roosendaal | 1 | De Heij Repro BV, Reeuwijk | 1 |Drukkerij Valkenstadt BV, Valkenswaard | 2 | Den Haag Print Facilities BV, Rijswijk Zh | 3 |Greve Offset BV, Eindhoven | 2 | Offsetdrukkerij Intercontact BV, Alphen ad Rijn | 6 |Van Son Media BV, Son | 12 | Graficol BV, Almere | 2 |Verhagen Grafische Media BV, Veldhoven | 3 | Grafisch Produktiebedrijf Mosmans BV, Katwijk Zh | 3 |Weijmans Studio BV, Helmond | 1 | Jansenbinders BV, Leiden | 12 |Alfabase/Printforce, Alphen ad Rijn | 21 | Leerdam Druk BV, Leerdam | 2 |De Longte Thieme Groep, Capelle ad Ijssel | 3 | Maasgrafic BV, Vlaardingen | 1 |Den Haag Mail Thieme Groep, Rijswijk | 1 | Mouthaan Boekdruk & Offset BV, Papendrecht | 4 |Den Haag Offset Thieme Groep, Rijswijk | 6 | Mouthaan Zet & Drukwerk Service BV, Papendrecht | 3 |Den Haag Print Thieme Groep, Rijswijk | 4 | Quadraat Grafimedia BV, Oost-Beijerland | 1 |Drukkerij dekkers BV, Dordrecht | 3 | Van Den Berg & Versluys BV, Dordrecht | 7 |Total ta' Intrapriżi: 70 | Total ta' sensji: 821 |8. It-tqassim tal-ħaddiema identifikati huwa kif ġej:Kategorija Għadd PerċentwaliIrġiel 533 65Nisa 288 35Ċittadini tal-UE 772 94Ċittadini minn barra l-UE 49 6Minn 15 sa 24 sena 148 18Minn 25 sa 54 sena 452 55Minn 55 sa 64 sena 205 25Età ’l fuq minn 65 sena 16 2Hemm 33 ħaddiema inklużi fil-kategoriji t'hawn fuq li għandhom problema ta’ saħħa jew diżabbiltà fit-tul.9. F'termini ta' kategoriji professjonali jitqassmu kif ġej:Kategorija Għadd PerċentwaliManiġer 57 7Professjonist 164 20Tekniċi 172 21Ħaddiema li jagħtu appoġġ klerikali 99 12Ħaddiema involuti fil-qasam tas-servizzi u tal-bejgħ 99 12Operaturi u muntaturi fl-impjanti u tal-magni 230 2810. Skont l-Artikolu 7 tar-Regolament (KE) Nru 1927/2006, il-Pajjiżi l-Baxxi kkonfermaw li ġiet applikata politika ta' ugwaljanza bejn in-nisa u l-irġiel kif ukoll ta' nondiskriminazzjoni, u li din se tkompli tapplika matul l-istadji varji tal-implimentazzjoni tal-EGF u, b'mod partikolari, fl-aċċess għalih.Deskrizzjoni tat-territorju kkonċernat u l-awtoritajiet u l-partijiet interessati tiegħu11. It-territorju kkonċernat ikopri l-provinċji ta' Noord Brabant u Zuid Holland. Zuid Holland hija diġa' kkonċernata bis-sensji kopruti mill-applikazzjoni EGF/2009/024 NL/Noord Holland u Zuid Holland Diviżjoni 58, dwar attivitajiet ta' pubblikazzjoni (Diviżjoni 58 tar-Reviżjoni 2 tan-NACE) tal-industrija tal-grafika.12. L-awtoritajiet ewlenin ikkonċernati huma l-Ministeru għall-Affarijiet Soċjali u l-Fond għat-Taħriġ għas-settur tal-grafika u tal-midja (A&O Fonds Grafimedia) b'ordni tal-Kunsill għall-konsultazzjoni fis-settur tal-grafika u tal-midja. Partijiet interessati rilevanti oħra huma l-Istitut għall-industrija tal-kreattività (GOC), l-organizzazzjoni responsabbli għall-allokazzjonijiet (UVW werkbedrijf), iċ-ċentri ta' mobilità UWV ta' Den Haag/Leiden, Tilburg, Midden-Noord-Oost Brabant, l-organizzazzjoni għall-SME's (MKB-ondernemingen), il-muniċipalitajiet Den Haag, Rotterdam, Breda, 's-Hertogenbosch, punt ta' servizz Grafimedia, u l-organizzazzjonijiet ta' msieħba soċjali: FNV Kiem (trejdjunjin), CNV Media (trejdjunjin), KVGO (organizazzjoni ta' min iħaddem) għad-distretti Den Haag, Leiden/Haarlem, Zuid-Nederland, NUV (organizzazzjoni ta' min iħaddem).L-impatt mistenni tas-sensji fir-rigward l-impjiegi lokali, reġjonali jew nazzjonali13. L-awtoritajiet Olandiżi jargumentaw li s-sensji fis-settur tal-grafika se jaggravaw is-sitwazzjoni tal-qgħad, li diġa' ddeterjorat b'riżultat tal-kriżi ekonomika u finanzjarja. Fil-provinċja ta' Zuid Holland, li hija wkoll affettwata mis-sensji koperti mill-applikazzjoni EGF/2009/024 NL/Noord Holland u Zuid Holland Diviżjoni 58, ir-rata tal-qgħad żdiedet minn 5,4 % f'Ottubru 2008 għal 6,4 % f'Ottubru 2009. Għal Noord Brabant din ir-rata żdiedet minn 4,4 % għal 5,9 % għall-istess perjodu. In-numru ta' persuni li qegħdin ifittxu impjieg żdied minn 16,1 % bejn Frar 2009 u Frar 2010 f'Zuid Holland, u għal Noord Brabant iż-żieda kienet ta' 21,7 % għall-istess perjodu. L-applikant jirreferi wkoll għall-fatt li fis-settur tal-grafika hemm proporzjon relattivament għoli ta' ħaddiema fil-kategoriji ta' età akbar fejn il-qgħad huwa għoli ħafna fiż-żewġ provinċji kkunsidrati.Pakkett ikkoordinat ta' servizzi personalizzati li jridu jiġu ffinanzjati u tqassim tal-ispejjeż stmati, inkluża l-komplementarjetà tiegħu mal-azzjonijiet iffinanzjati mill-Fondi Strutturali14. Qegħdin jiġu proposti t-tipi ta' miżuri li ġejjin li flimkien jiffurmaw pakkett ikkoordinat ta' servizzi personalizzati maħsuba biex jintegraw mill-ġdid lill-ħaddiema fis-suq tax-xogħol. Huma se jkunu offruti lill-ħaddiema li ngħataw is-sensja minn ċentru ta' mobilità, li jismu Ċentru tal-Karrieri Kreattivi (Centrum Creatieve Carrières).Attivitajiet ta' preparazzjoni-  Teħid ta' informazzjoni u r-reġistrazzjoni: tkopri intervista inizjali sabiex il-ħaddiem li ngħata s-sensja jiġi rreġistrat u jiġu identifikati l-aktar tipi ta' miżuri adegwati.-  Informazzjoni u servizz tal-għajnuna tirrilata ma' laqgħat kollettivi u funzjoni ta' servizz tal-għajnuna biex jipprovdi informazzjoni lill-ħaddiema li ngħataw is-sensja dwar il-miżuri disponibbli.Akkumpanjament-  Akkumpanjament minn xogħol għal ieħor: tkopri programm individwalizzat li jinkludi skrining, it-twaqqif ta' pjan ta' azzjoni ta' karriera u vokazzjonali u sorveljanza fuq medda ta' żmien qasir fuq il-post tax-xogħol il-ġdid.-  Rikollokament: tfittex li tagħti appoġġ attiv lill-ħaddiema li ngħataw is-sensja fl-esplorazzjoni tagħhom ta' opportunitajiet ġodda ta' xogħol.-  Taħriġ ta' applikazzjoni: tkopri l-analiżi ta' postijiet tax-xogħol vakanti disponibbli, għajnuna għall-abbozz ta' CV u ittra ta' applikazzjoni u preparazzjoni ta' intervisti għal xogħol.-  Akkumpanjament lejn ħolqien ta' negozju: tfittex li tgħin lill-ħaddiema li ngħataw is-sensja li jixtiequ joħolqu l-impjieg tagħhom. Din tkopri l-forniment ta' parir legali, għajnuna għat-tfassil ta' pjan ta' negozju, għajnuna dwar rekwiżiti amministrattivi.Taħriġ-  Taħriġ u taħriġ mill-ġdid: tkopri taħriġ vokazzjonali, ġestjoni u taħriġ ta' ħiliet soċjali u taħriġ tekniku mill-ġdid li jkun speċifiku għall-ħaddiema li t-taħriġ tekniku tagħhom m'għadux jgħodd.-  Rikonoxximent ta' esperjenza preċedenti: tkopri l-valutazzjoni ta' għarfien u esperjenza preċedenti ta' kull ħaddiem individwali kif ukoll l-identifikazzjoni ta' oqsma fejn jeħtieġ aktar taħriġ.15. In-nefqa għall-implimentazzjoni tal-EGF, li hija inkluża fl-applikazzjoni skont l-Artikolu 3 tar-Regolament (KE) Nru 1927/2006, tkopri attivitajiet ta' ġestjoni u kontroll kif ukoll informazzjoni u pubbliċità.16. Is-servizzi personalizzati ppreżentati mill-awtoritajiet Olandiżi huma miżuri attivi tas-suq tax-xogħol fi ħdan l-azzjonijiet eliġibbli definiti fl-Artikolu 3 tar-Regolament (KE) Nru 1927/2006. L-awtoritajiet Olandiżi jistmaw li l-ispejjeż totali ta' dawn is-servizzi jkunu ta' EUR 4 268 347,71 u li l-ispiża għall-implimentazzjoni tal-EGF tkun ta' EUR 177 847,82 ((=4 % tal-ammont totali). Il-kontribut totali mitlub mill-EGF huwa ta' EUR 2 890 027 (65 % tal-ispejjeż totali).Azzjonijiet | L-għadd stmat ta' ħaddiema identifikati | L-ispiża stmata għal kull ħaddiem identifikat (f'EUR) | Spejjeż totali (l-EGF u l-kofinanzjament nazzjonali) (f'EUR) * |Servizzi personalizzati (l-ewwel paragrafu tal-Artikolu 3 tar-Regolament (KE) Nru 1927/2006) |1. Attivitajiet ta' preparazzjoni 1.1. Teħid ta' informazzjoni u reġistrazzjoni (intake en registratie) | 821 | 194,70 | 159 846,81 |1.2. Informazzjoni u servizz ta' għajnuna (voorlichting en helpdesk) | 821 | 86,53 | 71 043,02 |2. Akkumpanjament 2.1. Akkumpanjament minn xogħol għal ieħor (werk naar werk begeleiding) | 322 | 3 637,921 | 1 171 407,76 |2.2. Rikollokament | 306 | 4 509,46 | 1 379 893,29 |2.3. Taħriġ ta' applikazzjoni (solicitatietraining) | 320 | 1 429,17 | 457 333,46 |2.4. Akkumpanjament lejn ħolqien ta' negozju (begeleiding eigen onderneming) | 41 | 5 271,07 | 216 113,92 |3. Taħriġ 3.1. Taħriġ u taħriġ mill-ġdid (opleiding en omscholing) | 225 | 2 509,43 | 564 622,23 |3.2. Rikonoxximent ta' esperjenza preċedenti (erkenning verworven competenties) | 90 | 2 756,52 | 248 087,22 |Subtotal ta' servizzi personalizzati | 4 268 347,71 |Nefqa għall-implimentazzjoni tal-EGF (it-tielet paragrafu tal-Artikolu 3 tar-Regolament (KE) Nru 1927/2006) |Ġestjoni | 44 461,96 |Informazzjoni u pubbliċità | 44 461,96 |Attivitajiet ta' kontroll | 88 923,91 |Subtotal tan-nefqa għall-implimentazzjoni tal-EGF | 177 847,82 |Stima tal-ispejjeż totali | 4 446 196,00 |Kontribut tal-EGF (65 % tal-ispejjeż totali) | 2 890 027 |* It-totali ma jikkorrispondux minħabba t-tqarrib taċ-ċifri.17. Il-Pajjiżi l-Baxxi jikkonfermaw li l-miżuri deskritti hawn fuq huma komplementarji mal-azzjonijiet iffinanzjati mill-Fondi Strutturali, b'mod partikolari ma' għadd ta' proġetti ta' taħriġ tal-FSE għall-ħaddiema fis-settur tal-grafika, li ż-żmien tagħhom jaħbat fl-istess perjodu tal-implimentazzjoni tal-EGF. L-awtorità ta' ġestjoni għall-EGF, li hija wkoll l-awtorità ta' ġestjoni għall-FSE stabbiliet il-proċeduri ta' kontroll neċessarji biex jiġi eliminat kwalunkwe riskju ta' finanzjament doppju.Id-data(dati) meta s-servizzi personalizzati lill-ħaddiema affettwati bdew jiġu offruti jew kienu ppjanati li jibdew18. Il-Pajjiżi l-Baxxi bdew joffru s-servizzi personalizzati lill-ħaddiema affettwati, liema servizzi huma inklużi fil-pakkett ikkoordinat propost għal kofinanzjament mill-EGF fl-1 ta' April 2009. Din id-data għaldaqstant tirrappreżenta l-bidu tal-perjodu ta' eliġibbiltà għal kull għajnuna li tista' tingħata mill-EGF.Il-proċeduri għall-konsultazzjoni mal-imsieħba soċjali19. L-imsieħba soċjali kienu kkonsultati permezz tal-Fondazzjoni tas-Suq tax-Xogħol u l-Fond tat-taħriġ għall-grafika u s-setturi tal-midja (Arbeids & Opleidingsfonds Grafimedia branche), li fid-dawl tal-kriżi ftehmu dwar il-ħolqien ta' ċentru ta' mobilità għas-settur li jismu C3 (Centrum Creatieve Carrières). L-għan ta' dan iċ-ċentru tal-mobilità huwa l-koordinament tal-miżuri varji tas-suq tax-xogħol attiv b'konsultazzjoni mal-imsieħba soċjali.20. L-awtoritajiet Olandiżi kkonfermaw li r-rekwiżiti stipulati fil-leġiżlazzjoni nazzjonali u dik Komunitarja dwar sensji kollettivi ġew osservati.Informazzjoni dwar azzjonijiet li huma obbligatorji skont il-liġi nazzjonali jew il-ftehimiet kollettivi21. Fir-rigward tal-kriterji li jinsabu fl-Artikolu 6 tar-Regolament (KE) Nru 1927/2006, l-awtoritajiet Olandiżi fl-applikazzjoni tagħhom:-  ikkonfermaw li l-kontribut finanzjarju mill-EGF ma jissostitwixxix miżuri li huma r-responsabbiltà ta' kumpaniji skont il-liġi nazzjonali jew il-ftehimiet kollettivi;-  urew li l-azzjonijiet jipprovdu appoġġ lill-ħaddiema individwali u m'għandhomx jintużaw għar-ristrutturazzjoni ta' kumpaniji jew setturi;-  ikkonfermaw li l-azzjonijiet eliġibbli msemmija hawn fuq ma jirċevux għajnuna minn strumenti finanzjarji Komunitarji oħra.Is-sistema ta' ġestjoni u ta' kontroll22. Il-Pajjiżi l-Baxxi nnotifikaw lill-Kummissjoni li l-kontribut finanzjarju se jkun ġestit u kkontrollat mill-istess entitajiet li jiġġestixxu u jikkontrollaw il-finanzjament tal-Fond Soċjali Ewropew (FSE) fil-Pajjiżi l-Baxxi. L-Aġenzija għall-Affarijiet Soċjali u l-Impjieg (Agentschap SZW) se tkun l-entità intermedjarja għall-awtorità li tiġġestixxi.Finanzjament23. Abbażi tal-applikazzjoni mill-Pajjiżi l-Baxxi, il-kontribut propost mill-EGF għall-pakkett ikkoordinat ta' servizzi personalizzati huwa ta' EUR 2 890 027, li jirrappreżenta 65 % tal-ispiża totali. L-allokazzjoni mill-Fond proposta mill-Kummissjoni hija bbażata fuq l-informazzjoni li l-Pajjiżi l-Baxxi għamlu disponibbli.24. Meta wieħed jikkunsidra l-ammont massimu possibbli ta' kontribut finanzjarju mill-EGF skont l-Artikolu 10(1) tar-Regolament (KE) Nru 1927/2006, kif ukoll l-ambitu tal-allokazzjoni mill-ġdid ta' approprijazzjonijiet, il-Kummissjoni qiegħda tipproponi li timmobilizza l-ammont totali msemmi hawn fuq mill-EGF, li għandu jiġi allokat taħt l-intestatura 1a tal-qafas finanzjarju.25 L-ammont propost ta' kontribut finanzjarju se jippermetti li aktar minn 25 % tal-ammont annwali massimu allokat għall-EGF jibqa' disponibbli biex ikun allokat matul l-aħħar erba' xhur tas-sena, kif stipulat mill-Artikolu 12(6) tar-Regolament (KE) Nru 1927/2006.26. Il-Kummissjoni, permezz ta' din il-proposta biex timmobilizza l-EGF, qiegħda tniedi l-proċedura tat-trijalogu simplifikata, kif mitlub mill-Punt 28 tal-Ftehim Interistituzzjonali tas-17 ta' Mejju 2006, biex tikseb il-qbil taż-żewġ fergħat tal-awtorità baġitarja dwar il-bżonn li jiġi użut l-EGF u l-ammont meħtieġ. Il-Kummissjoni tistieden lill-ewwel waħda miż-żewġ fergħat tal-awtorità baġitarja li tilħaq ftehim dwar l-abbozz ta' proposta tal-mobilizzazzjoni, fil-livell politiku xieraq, biex tinforma lill-fergħa l-oħra u lill-Kummissjoni dwar l-intenzjonijiet tagħha. F'każ ta' nuqqas ta' qbil minn xi waħda miż-żewġ fergħat tal-awtorità baġitarja, tissejjaħ laqgħa formali tat-trijalogu.27. B’mod separat il-Kummissjoni tippreżenta talba ta' trasferiment sabiex iddaħħal fil-baġit għall-2010 approprjazzjonijiet ta' impenn u ta' pagamenti speċifiċi, kif meħtieġ mill-Punt 28 tal-Ftehim Interistituzzjonali tas-17 ta' Mejju 2006.Sors ta' approprjazzjonijiet ta' pagamenti28. Fl-istat attwali ta' implimentazzjoni, huwa prevedibbli li l-approprjazzjonijiet ta' pagamenti disponibbli fl-2010 skont il-linja baġitarja 01,0404 "Programm ta' Qafas għall-Kompetittività u l-Innovazzjoni – Programm ta' intraprenditorija u innovazzjoni" mhumiex se jintużaw kollha din is-sena.29. Din il-linja tkopri n-nefqa relatata mal-implimentazzjoni tal-istrument finanzjarju ta' dan il-programm, li l-għan ewlieni tagħha huwa li tiffaċilita l-aċċess ta' SMEs għall-finanzi. Bejn it-trasferimenti lejn il-kontijiet fiduċjarji ġestiti mill-Fond Ewropew tal-Investiment u l-ħlas lill-benefiċjarji jeżisti xi ftit dewmien ta' żmien. Il-kriżi finanzjarja għandha effett kbir fuq il-previżjonijiet fir-rigward tal-ħlasijiet għall-2010. B'riżultat ta' dan, sabiex jiġu evitati bilanċi eċċessivi fuq il-kontijiet fiduċjarji, il-metodoloġija għall-kalkolu tal-approprjazzjonijiet ta' pagamenti ġiet riveduta, filwaqt li ttieħed kont tal-ħlasijiet mistennija. L-ammont ta' EUR 2,890,027 jista' għalhekk ikun disponibbli għat-trasferiment.Proposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2009/027 NL/Noord Brabant u Zuid Holland Diviżjoni 18 mill-Pajjiżi l-Baxxi)IL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea,Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[5], u b'mod partikolari l-punt 28 tiegħu,Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[6], u b'mod partikolari l-Artikolu 12(3) tiegħu,Wara li kkunsidraw il-proposta mill-Kummissjoni Ewropea[7],Billi:(1) Il-Fond Ewropew ta’ Aġġustament għall-Globalizzazzjoni (EGF) twaqqaf biex jipprovdi appoġġ addizzjonali għall-ħaddiema li ngħataw is-sensja minħabba bidliet strutturali maġġuri fl-andamenti kummerċjali dinjin dovuti għall-globalizzazzjoni u sabiex jiġu megħjuna fl-integrazzjoni mill-ġdid tagħhom fis-suq tax-xogħol.(2) L-ambitu tal-EGF twessa’ għall-applikazzjonijiet imressqa mill-1 ta’ Mejju 2009 biex jinkludi appoġġ għall-ħaddiema li ngħataw is-sensja bħala riżultat dirett tal-kriżi finanzjarja u ekonomika globali.(3) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-EGF fil-limitu massimu annwali ta’ EUR 500 miljun.(4) Il-Pajjiżi l-Baxxi ssottomettew applikazzjoni biex jimmobilizzaw l-EGF, fir-rigward tas-sensji f'70 intrapriża li joperaw fid-Diviżjoni 18 tar-Reviżjoni 2 tan-NACE (stampar u riproduzzjoni ta' midja rreġistrata) fiż-żewġ reġjuni kontigwi fin-NUTS II Noord Brabant (NL41) u Zuid Holland (NL33) fit-30 ta' Diċembru 2009 u ssupplimentawha b'tagħrif addizzjonali sal-11 ta' Mejju 2010. Din l-applikazzjoni tikkonforma mar-rekwiżiti għad-determinazzjoni tal-kontributi finanzjarji kif stipulat fl-Artikolu 10 tar-Regolament (KE) Nru 1927/2006. Il-Kummissjoni għalhekk qiegħda tressaq proposta biex timmobilizza l-ammont ta' EUR 2,890,027.(5) L-EGF għandu, għalhekk, jiġi mmobilizzat sabiex jipprovdi kontribut finanzjarju għall-applikazzjoni mressqa mill-Pajjiżi l-Baxxi.IDDEĊIDEW KIF ĠEJ:Artikolu 1Għall-baġit ġenerali tal-Unjoni Ewropea għas-sena finanzjarja 2010, il-Fond Ewropew ta' Aġġustament għall-Globalizzazzjoni (EGF) għandu jiġi mmobilizzat biex jipprovdi s-somma ta' EUR 2 890 027 f'approprjazzjonijiet ta' impenn u ta' pagamenti.Artikolu 2Din id-Deċiżjoni għandha tiġi ppubblikata f 'Il-Ġurnal Uffiċjali tal-Unjoni Ewropea .Magħmul fi,Għall-Parlament Ewropew Għall-KunsillIl-President Il-President [1] ĠU C 139, 14.6.2006, p. 1.[2] ĠU L 406 tat-30.12.2006, p. 1.[3] Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-klassifikazzjoni tal-istatistika ta’ attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi tal-istatistika (ĠU L 393 tat-30.12.2006, p. 1).[4] Skont it-tielet paragrafu tal-Artikolu 3 tar-Regolament (KE) Nru 1927/2006.[5] ĠU C 139, 14.6.2006, p. 1.[6] ĠU L 406, 30.12.2006, p. 1.[7] ĠU C [...], [...], p. [...].